ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢቦላ፡ ዲሞክራሲያዊት ሪፐብሊክ ኮንጎ ብሞት ሓኪም ኢቦላ ዶኳትራ ኣሲራ 9 ነሓሰ 2019 ምንጪ ስእሊ, WHO/Twitter መግለጺ ስእሊ, መሳርሕቱ፡ ዶክተር ሪቻርድ ውፉይ ሰብ ነይሩ ክብሉ ይገልጹዎ ካሜሮኣዊ ዶክተር ሪቻርድ ሙኡዞኮ ፡ ብሚያዚያ ሕሙማት ኢቦላ እናሓከመ እንከሎ፡ ኣብ ሆስፒታል ቡቴምቦ ብጥይት ተቐቲሉ። ብቕትለት ኣባላት ልኡኽ ጉጅለ ውድብ ጥዕና ዓለም ዝተጠርጠሩ ሰለስተ ዶኳትር ኮንጎ ድማ፡ ኣብ ቀይዲ ከም ዝኣተው ተገሊጹ። ዶክተር ሙኡዞኮ ውድብ ጥዕና ዓለም ኣብ ኮንጎ ዘሎ ሕማም ኦቦላ ንምዕጋት ካብ ዝመደቦም ሰብ ሞያ ሓደ ነይሩ። ውድብ ጥዕና ዓለም፡ እዚ "ውፉይ ሓኪም" ናቱ ሓገዝ ናብ ዝደልዩ ሰባት ኩሎም ንምኻድ ቁሩብ'ዩ ነይሩ ኢሉ። ሓቢሮምዎ ዝሰርሑ ካብ ማዳጋስካር፣ ካሜሮንን ዲኣርሲን ዝተወጻጽኡ ሰብ ሞያ ጥዕና፡ ብስርሑ ውፉይ ከም ዝነበረን ብኣማኢት ዝቑጸሩ ሰብ ሞያ ጥዕናን ዶኳትርን ከም ዘሰልጠነን ተዛሪቦም። ምኽንያት ጥቕዓት እዚ በዓል ሞያ ግን ክሳብ ሕጂ ኣይተነጸረን። ዝሓለፈ ዓመት፡ ልዕሊ 1800 ሰባት ብቫይረስ ኢቦላ ተጠቒዖም ሞይቶም። ዝርግሐ እዚ ሕማም ንምግታእ ዝግበር ጻዕሪ ብዓማጽ ጉጅለ ሚሊሻን ካብ ወጻኢ ንዝመጽእ ሕክምናዊ ረድኤት ብምጥርጣርን ተኣጓጒሉ'ዩ። ኢቦላ ንምንታይ ዳግማይ ተላዒሉ?
